
| Annogaeth 4 bawb feindio et 
Fusnes et. hunan.. 

Cenir ar “ VULCAN'S CAvE.” 


Y CymMny llon grandewch yn llu, 
Mae cân ryfeddol genyf íì, 

Nid yw”run sên i'r dynion sy'— 

Yn meindio'u busnes. eu hunan ; 

Ond rhoddi clôd i'r rhai'n yn rhwydd, 
A'u mwynder llon a maint eu llwydd, 
Fêl dêl pob dyn i garu 'r swydd, 

Sef meindio 'i fusnes ei hunan, 
Yn llwyr ar daith aeth llawer dyn, 

Mewn osgo tost yn wysg ei din, 

Am iddo lwyr anghofio ei hun, 

Mae'n arw ei nâd dan flanad flin ; 

A llawer Cymro gwiw'n ein gwydd, 

( A ddaeth y'mlaen trwy lawen lwydd, . 

I ddweyd, Cysurus ydyw'r swydd, 

Sef meindio'i busnes ei hunan. 

Rwyn cofio Ned a Bet y Bìp, 

A Sion-y brain, mab Sian y brig,., 

Fu'n dwedyd i'r Fzciseman dig,. 

Fod Liccer Smuggle vn Melin y Wîg ;— 
Mae pawb am hyn i'w herio hwy, 

Ni chânt hwy barch mewn llan na phlwy, . 
Na choelio chwaith eu celwydd mwy,— 
Gwell meindio eu busnes eu hunain. 








2. Rwy'n cofio Liza waela' wawr, 
Oedd ferch i Susan felen fawr, 
Yn hel ei bwyd mor llwyd a'r llawr, . 
Ô hyd mewn dirfawr angen; . 

Ca'dd hono le gan Jones o'r Lan, 

I fod yn llaeth-wraig wrth y llan, 
Pryd hyny llwydd ddae'n rhwydd i'w rhan, 
Wrth feindio eì busnes ei hunan: 
Roedd hi mor llon o fewn y lle, 

Hi weithiai yn ddwys ei gwaith o dde, 
Doedd neb mor drefnus yn y dre, 
Trwy'i blas yn fwyn i'w blesio fe, 

Ac yn y diwedd braf ei bron, 

Priodai'i meister llwysber llon ;— 

Yn Lady deg fe lediwyd hon, 

Wrth feindio ei busnes ei hunan 

Nid megis Mal a Kit heb gêl, 

Dwy bentwr dwl o Bant y dêl, 

A'r dannedd mawr fun'n dwyn y mêl, 
Nes ai'rddwy lob yn job i'r êl; 

Ac yn y ddalfa frynta' íreg 

Eu chwipio gaent, a'u dondio yn deg ;— 
Ond gwell i'r carpiau llydain geg 
Fuasai meindio eu busnes eu hunain. 


8. Mae llawer iawn, mae'n hyll y nod, 
A ch'wilydd byd yw dweyd eu bod, 
O wragedd rhwyddaidd îs y rhôd, 
Heb feindio'u busnes eu hunain ; 
Ond hel ystraeon hyd y tai, 
Ac ar gym'dogion gwelant fai, 
A hwythau er hyn yn waetha rhai 
Am feindio'u busnes eu hunain ; 
Fel Shani Green o Sein y Graig, 
A Morfydd Rhys merch Mary'r ddraig, 
Fu yn y Plas Isa yn bwyta saig; 
Âm yru'r gŵr guro'r wraig ; 
Ca'dd hono ei churo yn arw yn wir, 
O achos celwydd, och y cur:— 
Peth ddylaipawb ar fôr a thir 
Yw meindio eu busnes eu hunain. 
O, dyma geiliog oedd Sion goch, 
A welwyd gynt yn gyru moch, 
Wrth feindio ei fusnes yn ddi roch, 
Fe lwyddai yn glyfer fel y gloch; 
Pan aeth o'i wlad i Loegr lon, 
Ca'dd wraig hyfrydol freiniol fren, 

A daeth y llangc yn 'Sgwier Hon, 
Wrth feindio ei fusnes ei hunan, 


4. Fe grogwyd llawer Cymro cu, 
O achos hyll ddrygioni hy, 
Allasai fod yn cadw tŷ 
Wrth feindio eì fusnes ei hunan ; 
A llawer un aeth tros y môr 
1 Bontany Bay oddiwrth eu stor, 
Am feindio gwagedd yn ddi dor 
Yn well na'u busnes eu hunain ; 
'Run fath a Wil y Felin fawr, 
Fu'n dwyn y' menyn o'r Tai mawr, 
Ca'dd hwnw ei leinio'n dost ar lawr 
Gan un o feibion Guto gawr ; 
^Roedd yno yn griddfan mewn oer gri, 
A. Ned yn curo ei gwman cì, 
Ac yntau yn gwaeddi, Gwell i mi 
Fuasai meindio musnes fy hunan. 
A Thwm yr heliwr ar ei hynt, 
Fun'n caru Gwen o Fwlch y gwynt, 
Beichiogodd hon, fel cantoedd gynt, 
Bydd etio ddrwg, mi ddaliaf bunt, 
Hi dwng y plentyn iddo, mi wn, 
Bydd hyny beunydd arno yn bwn :— 
Wel, meddwch chwi, nad gwell i hwn 
Fuasai meindio ei fusnes ei hunan ? 


9. Pob dull sy'n bod ar dwyllo'r byd, 
Nod hyll o'i go sy'n deillio i gyd, 
Am fod rhyw ddynion fryntion fryd 
Heb feindio eu busnes eu hunain, 
A'r trethi trymion sydd ger bron 


| Yn gwasgu Cymru lwysgu lon, 
| Ddaeth am na buasai'r deyrnas hon 


Yn meindio ei busnes ei hunan, 

Ni buasai rhyfel mawr erioed, 

Na dim o'r ffasiwn beth yn bod, 

Na llosgi trefydd clir eu clod, 

Na gwae na gwp, na drwg ar droed, 
'Na threth ar geffyl nac ar gi, 


Na mochyn chwaith, os coeliwch fi, 

Pe buasai'n holl henafiaid ni 

Yn meindiô eu busnes eu hunain 
Nid âi'r cyfoethog mewn un man 

I geisio tyddyn y gŵr gwan, 

Na 'speilio'r un tylawd o'i ran, 

Run fath a lleidyr sy wrth y llan:— 
Darfyddai gwaith y Baili mawr, 

A'r Twrnai boliog wibiog wawr, 

Pe doe pob dyn o fach i fawr 

I feindio ei fusnes. ei hunan.. 


6. Ni byddai raid i'r llangeiau llon, 
Wrth garu merched y wlad hon, 
Ddim ofni gwasgu braf ei bron, 
Ond meindio eu busnes eu hunain; 
A. chwithau'r merched rhwydd yn rhes,. 
Gall mwynder llangc ymendio eich lles,, 
Ond ichwi gofio, deuliw'r tês, 
Am feindio eich busnes eich hunain. 
Wrth fyn'd i ffwrdd o'r ffair ar ffo, 
Yn nghwm'ni eich cariad ambell dro, 
Gofelwch, cedwch yn eich co', 
Mae drwg yn llewis y gwyneb llo,— 
Rhag myn'd yn spo?f i'r un hen wrach, 
Gochelwch drin y chware bach, 
A chym'rwch ofal o'r wichi wach, 
Trwy feindio eich busnes eich hunain: 
Mae llawer merch a fu'n rhy fwyn 
Yn gwasgu llangc dan gysgod llwyn, 
Yn awr yn chwyddo yn oer ei chwyn, 
A'r bol yn trawo c'uwch a'r trwyn ; 
A'r llangc yn sorri yn ddi lesâd, 
O'i fodd y dieng',—ni fydd yn dad; 
Wel cofiwch, ferched a llangciau'r wlad, 
Am feindio eich busnes eich hunain. 


R. WILLIAMS, Bardd gwagedd, a'i cant. 

'T. Pnice, Argraffydd, Mertliyr. 

